# Gynekologinen magneettitutkimus

Sinulle on varattu aika magneettitutkimukseen. Ole hyvä ja täytä magneettitutkimuksen esitietokysely sähköisesti [OmaOYS -palvelussa](https://omaoys.fi/?now=Wed%20May%2011%2011%3A32%3A45%202022&requestURL=https%3A%2F%2Fomaoys.fi%2FShibboleth.sso%2FSLO%2FPOST&errorType=opensaml%3A%3ABindingException&errorText=Invalid%20HTTP%20method%20(GET).&1=GET&eventType=Logout). Kysely avautuu 7 vrk ennen tutkimusta. Saat tekstiviestillä linkin sähköiseen esitietokyselyyn ennen tutkimusta. Jos sinulla ei ole mahdollisuutta täyttää kyselyä sähköisesti, niin täytä paperinen lomake (sivu 3) ja tuo se mukanasi tutkimukseen. Lomakkeessa on myös yhteystiedot, mikäli sinulla tulee kysyttävää.

## Näin valmistaudut tutkimukseen kotona

Älä syö tai juo neljään (4) tuntiin ennen tutkimusta. Voit kuitenkin ottaa lääkkeesi pienen nestemäärän kanssa. Poista korut ja lävistyksettutkimuksen ajaksi jo etukäteen. Lääkelaastarit ja glukoosimittarit poistetaan magneettiosastolla, joten uutta ei kannata vaihtaa ennen kuvausta.

## Näin valmistaudut tutkimukseen sairaalassa

Magneettiosastolla metallia sisältävät vaatteet on riisuttava. Saat tarvittaessa sairaalan vaatteet. Arvoesineitä varten on lukollinen kaappi. Ennen tutkimushuoneeseen menoa saat kaksi ruiskullista geeliä, jonka laitat emättimeen (sinua autetaan tarvittaessa). Sinulle laitetaan myös verisuoneen kanyyli, jonka kautta ruiskutetaan suolen liikettä lamaavaa lääkeainetta (Buscopan) ja myöhemmin kuvauksen aikana tehosteainetta.

## Tutkimuksen kulku

Magneettitutkimuksessa (MRI) kuva muodostuu magneettikentän ja radioaaltojen avulla. Röntgensäteitä ei käytetä. Tutkimus on kivuton, eikä sillä ole todettu olevan haittavaikutuksia. Magneettitutkimuslaite on molemmista päistä avoin, valaistu ja hyvin tuuletettu tunneli (sisähalkaisija 70 cm ja pituus 1,6 m). Tutkimuksen aikana sinulla on merkinanto- ja puheyhteys tutkimusta tekevään hoitajaan.

Tutkimus kestää valmisteluineen noin 60 min. Tutkimuksen aikana makaat selälläsi kuvaustunnelissa. Vatsan päälle asetetaan radiotaajuuslähetin (kela). Asento pyritään saamaan mahdollisimman mukavaksi. Tutkimuksen onnistuminen edellyttää paikoillaan pysymistä.

Tutkimuksen aikana kuuluu voimakasta ääntä, minkä vuoksi sinulle annetaan kuulosuojaimet. Kuulosuojainten kautta sinulle annetaan hengitysohjeita tutkimuksen aikana. Sinulla on mahdollisuus kuunnella radiota.

Tutkimuksen aikana sinulle annetaan laskimoon magneettitehosteainetta (Gadolinium) kudosten erottelukyvyn parantamiseksi. Tehosteaine ei sisällä jodia ja se poistuu elimistöstä munuaisten kautta virtsaan.

Magneettilaitteella kuvataan myös päivystyspotilaita, mikä voi aiheuttaa muutoksia aikatauluun. Varaa tutkimukseen riittävästi aikaa.

## Tutkimuksen jälkeen huomioitavaa

Tutkimus ei vaadi jälkihoitoa. Mikäli tehosteainetta on laitettu, pistopaikka tarkistetaan ennen poislähtöäsi. Tutkimuksen tuloksesta tiedottaa hoitava lääkäri.

## Yhteystiedot

Magneettitutkimuksia tehdään seuraavissa paikoissa:

OYSin G-kuvantamisen (röntgen) magneetti: Sisäänkäynti Avohoitotalo G (Kiviharjuntie 9, Oulu), R-kerros. Ilmoittautumispisteet sisäänkäynnin aulassa.

OYSin B-kuvantamisen magneetti: Sisäänkäynti NK (Kajaanintie 50, Oulu) K1, 1. kerros. Ilmoittautuminen heti sisäänkäynnin jälkeen oikealla.

**Puhelinnumero**: 040 5811728. Voit kysyä tutkimuksesta soittamalla arkisin klo 8–15.

# Magneettitutkimuksen esitietolomake

Magneettitutkimus on turvallinen kuvantamismenetelmä, mutta tietyt metalli- ja vierasesineet saattavat aiheuttaa vaaratilanteen/häiriöitä kuviin, tai rikkoutua kuvauslaitteen voimakkaassa magneettikentässä.

Ole hyvä ja täytä Magneettitutkimuksen esitietokysely sähköisesti [OmaOYS-palvelussa](https://omaoys.fi/?now=Wed%20May%2011%2011%3A32%3A45%202022&requestURL=https%3A%2F%2Fomaoys.fi%2FShibboleth.sso%2FSLO%2FPOST&errorType=opensaml%3A%3ABindingException&errorText=Invalid%20HTTP%20method%20(GET).&1=GET&eventType=Logout)! Jos sinulla ei ole mahdollisuutta sähköiseen asiointiin, niin täytä tämä lomake, vaikka olisit täyttänyt lomakkeen aikaisemminkin. Jos saattaja tulee mukaan tutkimushuoneeseen, hänen on huomioitava samat turvallisuustekijät.

|  |  |  |
| --- | --- | --- |
| Suku- ja etunimet | | |
| Henkilötunnus | Pituus | Paino |

**Lääkärin vastaanotto- tai soittoaika tutkimustulosten kuulemista varten**\_\_\_\_\_\_\_\_\_\_\_\_\_**pvm/klo**

**Ota yhteyttä puh. (08) 315 2497, jos vastaat kyllä johonkin seuraavista kysymyksistä**

Kyllä \_\_\_ Ei\_\_\_ Sydämentahdistin, hermostimulaattori tai sisäkorvaistute

Kyllä \_\_\_ Ei\_\_\_ Lääkeainepumppu (insuliinipumppu, kipupumppu jne.)

Kyllä \_\_\_ Ei\_\_\_ Muita elektronisia laitteita tai poistetun laitteen johtoja

Kyllä \_\_\_ Ei\_\_\_ Metallisiruja, hauleja tai luoteja

Kyllä \_\_\_ Ei\_\_\_ Oletko raskaana?

Kyllä \_\_\_ Ei\_\_\_ Häiritsevää ahtaan paikan kammoa?

Kyllä \_\_\_ Ei \_\_ Käytkö dialyysissä?

**Vastaa myös seuraaviin kysymyksiin (ei tarvitse ottaa yhteyttä)**

Kyllä \_\_\_ Ei\_\_\_ Nivelproteeseja; mitä missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Muita proteeseja; mitä missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Tukilevyjä tai –ruuveja; mitä, missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Keinotekoinen sydänläppä

Kyllä \_\_\_ Ei\_\_\_ Välikorvaproteesi

Kyllä \_\_\_ Ei\_\_\_ Verisuoniproteeseja; missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Stenttejä; missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Shuntteja

Kyllä \_\_\_ Ei\_\_\_ Laskimoportteja tai muita katetreja

Kyllä \_\_\_ Ei\_\_\_ Leikkausklipsejä tai koileja; missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Muita vierasesineitä; mitä, missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Verensokerisensori (poista tutkimuksen ajaksi)

Kyllä \_\_\_ Ei\_\_\_ Insuliinipumppu (poista tutkimuksen ajaksi)

Kyllä \_\_\_ Ei\_\_\_ Lääke tai nikotiinilaastari (poista tutkimuksen ajaksi)

Kyllä \_\_\_ Ei\_\_\_ Kuulolaite (poista tutkimuksen ajaksi)

Kyllä \_\_\_ Ei\_\_\_ Lävistyksiä, koruja esim. ripsikoru (poista tutkimuksen ajaksi)

Kyllä \_\_\_ Ei\_\_\_ Ehkäisykierukka tai sterilisaatioklipsit

Kyllä \_\_\_ Ei\_\_\_ Tatuointeja tai kestopigmentointeja, missä? \_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Munuaisten vajaatoimintaa (ei ole este tehosteaineen käytölle)

**Tarkentavia tietoja esim. leikkausten ajankohta ja paikka:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Lomakkeen täyttäjän allekirjoitus ja päiväys**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**